Félix Torres

Félix Eduardo Torres Caicedo (sündinud 11. jaanuaril 1997 San Lorenzos) on Ecuadori jalgpallur, kes mängib kaitsjana Brasiilia kõrgliigaklubis Corinthians ja Ecuadori jalgpallikoondises.

Ecuadori kõrgliigas debüteeris ta 2017. aasta juulis Barcelona meeskonnas. Ecuadori kõrgliigas lõi ta esimese värava 5. novembril 2017 mängus Guayaquil City vastu.F. Torres. soccerway.com. Vaadatud 18.4.2024

Aastatel 2019–2023 mängis ta Mehhiko kõrgliigaklubis Santos Laguna.

2024. aasta jaanuaris sõlmis ta kuni 2027. aasta lõpuni kehtiva lepingu Corinthiansega."Corinthians acerta a contratação de Félix Torres". corinthians.com.br. Vaadatud 18.4.2024

2017. aastal saavutas ta Ecuadori kuni 20-aastaste koondisega Lõuna-Ameerika omavanuste meistrivõistlustel teise koha. Samal aastal toimunud juunioride maailmameistrivõistlustel ta Ecuadori koondisega alagrupiturniirist edasi ei pääsenud. Ecuadori jalgpallikoondises tegi Torres debüüdi 10. septembril 2019 sõprusmängus Boliivia vastu. Koondisekarjääri esimese värava lõi ta 2. septembril 2021 MM-i valikmängus Paraguay vastu. Ta kuulus Ecuadori koondisse 2021. aasta Copa Américal ja 2022. aasta maailmameistrivõistlustel.Félix Torres (player). national-football-teams.com. Vaadatud 18.4.2024

 Viited 

Kategooria:Ecuadori jalgpallurid
Kategooria:Santos Laguna mängijad
Kategooria:Sport Club Corinthians Paulista mängijad
Kategooria:Liga MX-i mängijad
Kategooria:Campeonato Brasileiro Série A mängijad
Kategooria:Sündinud 1997